kardosdrur/scandi-wiki huggingface dataset:
Store Vi

Store Vi (dansk) eller Großenwiehe (tysk) er en landsby og kommune beliggende cirka 12 km sydvest for Flensborg i Sydslesvig. Administrativt hører kommunen under Kreis Slesvig-Flensborg i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Skovlund kommunefællesskab (Amt Schafflund). Til kommunen hører Loftlund (jysk Lowtlunj) , Kærhus (ældre dansk Kjærhuse, ty. Kjaerhus), Nørre Vi  (Nordwiehe), Okslund (Oxlund, jysk Åvslund), Skovbøl (Schobüll, jysk Skofel), Skovbølhus (Schobüllhus, jysk Skofelhuus), Store Vi og Vilund (Wiehelund). Landsbyen er sogneby i Store Vi Sogn. Sognet lå i Vis Herred (Flensborg Amt, Sønderjylland), da området tilhørte Danmark.

Geografi 
Landsbyen er beliggende vest for Flensborg på den slesvigske midtslette (gesten). Området er meget fladt og består af sandede lette hedejorder og tidligere store moseområder. Der er flere vandløb såsom Lindå (Linnau), Rolkbæk (afledt af plantenavnet røllike, Rollau), Vibæk (Wiehebek) og Østerbæk (Osterbeck) som grænseå mellem Skovbøl og Skovbølhuse.

Ved kirkevejen fra Lille Vi fandtes en grænsesten mellem Lille og Store Vi (Gråsten), som efter sagnet skal være kastet af en kæmpe fra Hanved Skov. I to rækker er der 9 skålformede huller, der tydes som fingermærker.

Etymologi 
Store Vi er første gang nævnt 1462 (lib. cens.). Stednavnet henføres til glda. wighæ savrende til oldn. vīgi i betyding skanse eller forsvarsvold. Måske står stednavnet i forbindelse med en øst for landsbyen beliggende sandklit, som måske tidligere er blevet anvendt som forsvarsvold. Navnet kan også være afledt af oldn. vē for et offersted (sml. stednavne som Viby eller Viborg) eller af viði for en i skoven beliggende by. Det sydøstlige hjørne af Store Vi bymark kaldes for Rævegab. Med under kommunen hører også bl.a. Kærhus, Loftlund og Okslund. Kærhus betegnede hyrdehuset ved Okslund og gik senere over til at benævne selve stedet. Loftlund er første gang nævnt 1499 (SJsSJb). Navnet henføres til loft (glda. loft, oldn. lopt), her anvendt om materialet til et sådant loft. Navnet kan herefter været betegnelse for selve skoven, hvis træer anvendtes til lofter. Okslund er første gang nævnt 1543. Stednavnet er afledt af dyrenavnet okse. Indbyggerne kaldtes for Oksbøllinger (på -bøl).

Historie 
Store Vi kommune blev dannet i 1970 ved sammenlægning af Skovbøl (Schobüll), Skovbølhus (Schobüllhus) og Store Vi med Loftlund, Kærhus (på ældre dansk også Kjærhuse , ty. Kjaerhus), Nørre Vi (Nordwiehe), Okslund (Oxlund) og Vilund (Wiehelund).

Store Vi Kirke er bygget i årene mellem 1170 og 1190. Kirken nævnes i et lokalt folkesagn, som omhandler to kæmper, som var i færd med at bygge kirkerne i Medelby og Store Vi. Da de kun havde en hammer, kastede de den skiftevis til hinanden. Derved kom de til at beskadige kirken i nabobyen Valsbøl. Kirkesproget i sognet var blandet dansk-tysk, skolesproget var dansk i årene før krigen i 1864.

Thomas Balthazar von Jessen kom fra Store Vi.

Eksterne henvisninger 
 Store Vi kommune 
 Store Vi Danske Skole

Noter 

Byer i Kreis Slesvig-Flensborg
Byer i Slesvig-Holsten
Fjolde

Fjolde (dansk) eller Viöl (tysk) er en landsby og kommune beliggende nord for Arlåen mellem Husum og Slesvig by på midtsletten i Sydslesvig. Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Fjolde kommunefællesskab (Amt Viöl). Fjolde er sogneby i Fjolde Sogn. Sognet lå i Nørre Gøs Herred (Bredsted Amt, senere Flensborg Amt, Sønderjylland), da området tilhørte Danmark.

Geografi 
Landsbyen er beliggende ved Arlåen på den sydslesvigske gest. Arealet omkring Fjolde er højtliggende og bakket, gennemskåret af flere mose-, hede- og skovstrækninger.

I 1976 blev Højfjolde (Hochviöl) og Hokstrup (Hoxtrup) indlemmet. Kommunen omfatter også landsbyerne Bokslund (Boxlund), Egstok (Eckstock) og Kragelund samt bebyggelserne Agebro (Ackebroe) og Lurup. Modsat de andre landsbyer i kommunen hører den syd for Arlåen beliggende landsby Højfjolde historisk under Svesing Sogn i Sønder Gøs Herred.

Historie 
Fjolde er første gang nævnt 1389. På jysk (fjoldemål) udtales stednavnet Fjålj. Den tyske udtaleform med -ö- hviler på ældre tyske skrivemåder, der optræder tidligst i 1464. Konsonantkombinationen -ld var i den danske dialekt i 1600- og 1700-tallet blevet til palatalt -l-.

I Gøsherrederne forekommer der flere stednavne med endelsen -fjolde. Ud over sognebyen Fjolde kan nævnes Arenfjolde (nord for Øster Ørsted i Svesing sogn), Arenfjoldemark, Højfjolde (sydvest for Fjolde ved Arlåen) og Østerfjolde (øst for Husum). Endelsen stammer fra gammeldansk Fialdæ med kort a, som betyder dyrket jord og som er (i Fjoldes tilfælde) blevet forlænget foran -ld og derefter rundet til -å-. Sammenhængen mellem de fjolde-byer i Sydslesvig er dog uklar. Måske er der en historisk forbindelse med landsbyer Fjelde, Døllefjelde og Højfjelde på Lolland 

Til Fjolde knytter sig folkesagnet om underjordiske i en høj ved Fjolde-Aggebro.

Fjolde-madonnaen 

Under oprydning på kirkens loft i 1900 fandtes den såkaldte Fjoldemadonna. Skulpturen viser en siddende madonna med barn. Den er skabt af en anonym kunstner med kendskab til nordfransk gotisk kunst i midten af 1200-tallet. I 1901 erhvervede Musumsbjerget i Flensborg Fjolde-madonnaen, som nu er del af udstillingen. Kirken rummer siden 1980'erne en kopi, der er anbragt i en niche i korbuevæggen.

Fjolde-madonnaen er let skadet idet kronen er defekt og den mangler højre hånd. Barnet mangler begge hænder, og der er revner i træet.

Dialekt 

I området omkring Fjolde taltes indtil 1900-tallet den sønderjyske dialekt Fjoldemål, som holdt sig længere her end i omegnen på grund af sognets isolerede beliggenhed på gesten mellem åer, enge og heder. Fjoldemålet var en af de mest arkaiske danske dialekter og havde blandt andet bevaret personbøjning af verber. Dialekten er velbeskrevet i ordbøger og andre videnskabelige skrifter.

Eksterne henvisninger 

 Turist Viöler Land / Fjolde land

Referencer
Danmarksserien for kvinder (fodbold)

Danmarksserien for kvinder (eller DS for kvinder) er den tredjebedste række i Danmarksturneringen i kvindefodbold.

Rækken består af to puljer med hver 8 hold.

Danmarksturneringen i kvindefodbold
DBU
AaB (flertydig)

AaB kan være en forkortelse for:
 Aalborg Boldspilklub – en dansk sportsklub, forkortet "AaB"
 Aalborg Boldspilklub A/S – et dansk børsnoteret selskab, forkortet "AaB A/S"
 AaB – en dansk fodboldklub, som spiller i Superligaen
 AaB Fodbold (kvinder) – en dansk kvindefodboldklub, der spiller i 1. division
 AaB Floorball – en dansk floorballklub
 AaB Håndbold – en dansk håndboldklub (eksisterer ikke længere)
 AaB Ishockey – en dansk ishockeyklub, som spiller i Superisligaen (eksisterer ikke længere)
 AaB 89ers – en dansk amerikansk fodboldklub (eksisterer ikke længere)

 Se også
 AAB (flertydig)
Normal (sociologi)

Normal er i samfundsvidenskabenskaberne en betegnelse for det forventede, typiske eller almindelige. Normalitetsbegrebet har været anvendt i politik og samfundsforståelse siden 1800-tallet.

Lægevidenskab 
I medicin- og psykiatriverdenen findes adskillige definitioner af afvigelse fra normalen, men en objektiv medicinsk opfattelse af normalitet eksisterer ikke. Derfor må man ty til mere subjektivt udarbejdede definitioner af begrebet. Jacques Blum og Bjarne Jacobsen er enige om, at normalitet kan defineres på flere måder. Blum opererer med fem punkter, som kan betyde at være normal, hvilke man kan genkende i Jacobsens definition. Punkterne er som følger:

 Den der følger normerne – uanset om de er skrevne eller ej.
 Den statistisk hyppigst forekommende – dvs. det almindeligste, det sædvanlige.
 Den gennemsnitlige.
 Den ønskværdige; det ideelle (f.eks. smuk, rig, ærlig, modig).
 Den sunde – fysisk, psykisk og holdningsmæssigt.
Men man kan sætte spørgsmålstegn ved disse fem punkter. Eksempelvis er ca. 25 % af befolkningen i psykiatrisk behandling på et eller flere tidspunkter i deres liv.

Indspillende parametre i forbindelse med definitionen 
Normalitetsbegrebet er på ingen måde globalt. Begrebet varierer gevaldigt fra kultur til kultur. Eksempelvis er polygami strafbart i Danmark, mens det i visse arabiske og afrikanske lande ikke er strafbart, men sågar forbindes med stor prestige. Altså er polygami udtryk for afvigende adfærd, hvis man spørger en dansker, men derimod normalt, hvis man spørger en senegaleser. Dette eksempel antyder, at kulturer spiller en stor rolle, når normaliteten skal defineres. 

Men kulturer er næppe det eneste relevante parameter. Også tid har noget at sige. I løbet af de seneste 100 år har normalitetsbegrebet rykket sig markant: For eksempel er tolerancetærsklen overfor kvinder blevet langt større. I dag er det normalt i Danmark, at en kvinde tjener lige så mange penge som sin mand – et sådant scenario ville være fuldstændigt uhørt for halvtreds år siden.

Noter

Eksterne henvisninger 
Galebevægelsen  Græsrodsbevægelse med kritisk forhold til psykiatriens og samfundets behandling af de psykiatriske patienter.
Ungdomsdebat om definitionen af normalitet  Debat med subjektive indlæg.

Kvantitativ metode i samfundsvidenskab
Kim Behnke

Kim Behnke (født 9. september 1960 i Vejlby ved Aarhus) er en forhenværende dansk politiker. Han var folketingsmedlem fra 1987 til 2001; først for Fremskridtspartiet, så for Frihed 2000, og senest uden for partierne. Han er storebror til sin tidligere partifælle Tom Behnke, der indtil 2015 var folketingsmedlem for Det Konservative Folkeparti.

Uddannelse 
Han fik realeksamen fra Elsted Skole i 1977. Derefter gik han på Aarhus Teknikum på svagstrømsingeniørstudiet i perioden 1979-1984. Sidst gik han på Elektronikteknikerskolen i Aarhus 1984-1985.

Karriere i og udenfor politik 
Han var rejsemontør i 1977-85 og elektronikkonsulent med speciale i industriautomatiseringer og -computere fra 1985.

Han var medlem af bestyrelsen i Ebeltoft Vig Højskole 1981-1982. Amtsformand for FPU i Århus Amt 1977-82, amtssekretær 1982-88 og amtsnæstformand fra 1988. Han var medlem af hovedbestyrelsen i FPU 1978-85, landsformand 1981-82 og organisatorisk næstformand 1982-85. 

Siden var han amtsbestyrelsesmedlem i Fremskridtspartiet i Århus Amt 1977-83.

Han var herefter næstformand i Fremskridtspartiet 1984-88 og medlem af Justitsministeriets Færdselssikkerhedskommission 1988-89. Medlem af repræsentantskabet for DONG 1989-92. Medlem af Folketingets Finansudvalg fra 1987 og formand for Folketingets Udvalg vedrørende et Teknologinævn 1988-94. Han var medlem af bestyrelsen for forsikringsselskabet »Trekroner Liv« fra 1993 og formand for Folketingets Energiudvalg 1994-98. Herefter var han formand for Fremskridtspartiets folketingsgruppe fra 1994-99.

Han var medredaktør af bladet Ungdommens Fremskridt 1984-86 og af bladet Fremskridt i 1987. Han er desuden forfatter til bøgerne FPU's foreningshåndbog, 1982, FPU's skolemødehåndbog, 1987, Privatiseringer – den danske model, 1990 og Samfund uden stat, 1992.

Han var Fremskridtspartiets kandidat i Grenåkredsen fra 1984, fra 1986 tillige i Mariager- og Hammelkredsene, fra 1987 alene i Hammelkredsen og fra 1988 i Hammel- og Grenåkredsene.

Han var folketingsmedlem for Fremskridtspartiet for Århus Amtskreds fra 8. september 1987 til  12. oktober 1999. 12. oktober indtrådte han i medlemsgruppen Frihed 2000. Fra 7. februar 2001 til 20. november 2001 var han medlem uden for partierne. 

Efter sin udtræden af politik blev han ansat i el-branchen. Frem mod september 2014 var han i 12 år ansat i Energinet.dk som chef for miljø, forskning og udvikling. 

I april 2015 tiltræder han en stilling som vicedirektør i Dansk Fjernvarme.

Han er Ridder af Dannebrog.

Kilde 
 folketinget.dk 24. april 2007

Noter 

 Gammelt portrætfoto

Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra Fremskridtspartiet
Tidligere folketingsmedlemmer fra Frihed 2000
Tidligere løsgængere i Folketinget
Erhvervsfolk fra Danmark
Riddere af Dannebrog
Personer fra Aarhus
Personer i Kraks Blå Bog
Ridder (flertydig)

Betegnelsen ridder har flere betydninger:

 Ridder – Krigertype fra middelalderen.
 Ridder (ordensvæsen) – også ridderkors, et rangniveau i ordener.
 Ridder (romersk) – Samfundsklasse i Romerriget
 Ridder (Kasakhstan) – en by i Kasakhstan
 Jediridder – Fiktiv gruppe i Star Wars – universet.
Ishøj Golf Center

Ishøj Golf Center er et golfområde i Ishøj syd for København, som har en 18-hullers og en 9-hullers golfbane.

Eksterne henvisninger
Ishøj Golf Center

Golfklubber og -baner i Danmark
Golf Center
Naked Fish

Naked Fish er et band med Karl Erik Pedersen som forsanger. Derudover består det af Ulrik Bust på saxofon, Jakob Ottesen på bas og Michael Friis på trommer og percussion.

Eksterne henvisninger 
 Om Naked Fish 

Musikgrupper fra Danmark
Musikgrupper fra 2005
Aspergillus niger

Aspergillus niger er en skimmelsvamp, som er klassificeret i kuglesækordenen. A. niger er navnet på det anamorfe stadium af svampen Eurotium sp., som er artens teleomorfe stadium. Den kan forårsage en sygdom kaldet sort muld på bestemte frugter og grønsager, som fx druer, løg og jordnødder og kan dermed også besmitte mad. A. niger vokser bedst ved en pH-værdi på 2,2.

A. niger-sporen kan også ramme almindelige træer som ahorn, men er ikke så skadelig for mennesker. Dog kan den, ved inhalering, give lungesygdom. A. niger kan også give øreinfektioner.

Den er overalt i jorden og er hyppigt observeret indendørs, hvor dens sorte kolonier ofte forveksles med Stachybotrys, som også er blevet kaldt "sort muld". Nogen stammer af A. niger producerer en indflydelsesrig mycotoxin kaldet ochratoxin.

A. niger bruges i industrien til fremstilling af bl.a. citronsyre (E330) og gluconsyre (E574).

Referencer 

Sæksvampe
Chon Wang

Chon Wang (alias The Shanghai Kid og John Wayne) er en fiktiv kinesisk kejserlig livgardist i Den Forbudte By. Senere bliver han udviklet til en westernhelt sammen med sin bedste ven Roy O'Bannon. Han optræder i filmene Shanghai Noon fra 2000 og Shanghai Knights fra 2003.

I filmene bliver han spillet af kampsportsstjernen Jackie Chan.

Se også 
 Shanghai Knights
 Shanghai Noon

Filmfigurer
Fiktive westernfigurer
Sovjetunionens flag

Sovjetunionens flag blev indført i 1922, og har det meget kendte hammer og segl-symbol på. Desuden er der over hammeren og seglen en stjerne. Resten af flaget er rødt.

Flagene for de enkelte republikker i Sovjetunionen var afledt af Sovjetunionens flag – inspirationen ses endnu tydeligt i blandt andet Hvideruslands flag (  ).

Eksterne henvisninger 

Nationale flag
Historiske flag
Roy O'Bannon mod mumien

Roy O'Bannon mod mumien (Roy O'Bannon Vs. The Mummy) er en fiktiv spændings bog, der optræder i filmen Shanghai Knights fra 2003. Den er skrevet i 1885 af den tidligere lovløse western forbryder Roy O'Bannon under pseudonymet Sage MacAllister. Bogen er en meget fiktiv og forkert udgave af eventyrerne, han og hans ven Chon Wang (alias Shanghai Kid) mødte i filmen Shanghai Noon fra 2000. Bogen blev trykt i flere eksemplarer end biblen, og den er mærket under et andet forfatter navn, så den virker mere troværdig. Det betyder at ingen ved at O'Bannon selv er den egentlige forfatter. På bagsiden af bogen står der, at den er baseret på O'Bannons virkelige eventyr og øjenvidner.

Handling
I bogen er rollerne byttet om således, at Wang er den kujonagtige medhjælper og Roy er den frygtløse helt. Modstanden i bogen er en mumiekonge og hans kæmpe hær af 300 zombiekrigere, der terroriserer vesten. Da Shanghai Kid (Wang) bliver slået bevidstløs og bortført af hæren, mens han pudser O'Bannons revolvere, er det op til den store "westernhelt" at redde sin trofaste og loyale makker. Da O'Bannon ankommer til graven, dræber han hele hæren med ét simpelt skud fra sin revolver, ved at lave en genial (latterlig) udregning. O'Bannon er langt overlegen, og smider sine revolvere, hvorefter han besejrer mumielederen med sine bare næver.

Omtale
Bogen er ikke særlig populær, da den fremtræder som for urealistisk og useriøs. Chon Wang som makkeren i bogen er baseret på, mener, at den er det pure opspind, mens han uintelligente vicesheriff makker, finder den yderst interessant og underholdende. Af andre læsere kan nævnes Englands kongelige Lord Nelson Rathbone, der heller ikke finder den særlig interessant.

Konkurs
Da bogen ikke udviklede sig til nogen særlig stor succes gik forfatteren Roy O'Bannon konkurs, efter han havde inversteret alle sine guldmønter i en zeppelin og eksemplarer af bogen. Efterfølgende gik hans kone fra ham, og han måtte starte et job som en gigolo tjener på et hotel i Nevada.

Se også
 Shanghai Knights
 Shanghai Noon

Fiktive bøger
The Carpenters

The Carpenters var en amerikansk duo, som bestod af de to søskende Richard og Karen Carpenter. Selvom de ofte bliver refereret til som The Carpenters, så er duoens officielle navn på autoriserede indspilninger og pressemateriale blot "Carpenters". I løbet af en periode i 1970'erne, hvor højlydt og vild rock var meget efterspurgt, producerede Richard og Karen musik i en karakteristisk blød stil, der gjorde dem til nogle af de bedst sælgende musikere gennem tiden.

Carpenters melodiske pop resulterede i et stort antal hits på American Top 40 og Adult Contemporaryhitlisterne, og de blev førende inden for soft rock, easy listening og adult contemporary. Carpenters opnåede tre #1 singler, fem #2 singler på Billboard Hot 100 og femten #1 hits på Adult Contemporary hitlisten. Derudover havde de tolv top ti singler (inklusive #1 hits). Til dato har Cartpenters' albums og singler solgt mere end 100 mio. eksemplarer. De blev nomineret til i alt 18 Grammy Awards, hvoraf de vandt de tre. Blandt duoens største hits var singlerne "Yesterday Once More", "For All We Know", "Top of the World", "Please Mr. Postman" og "Jambalaya (on the bayou)".

I løbet af deres 14-årige karriere indspillede Carpenters 11 albums, 31 singler, fem særudsendelser til tv, og en kortlivet tv-serie. De turnerede i USA, Storbritannien, Japan, Australien, Holland og Belgien.

Deres karriere stoppede med Karens død som 32-årig i 1983 som følge af hjertesvigt efter komplikationer med spiseforstyrelse. Den omfattende mediedækning af hendes død øgede den offentlige bevidsthed om konsekvenserne af spiseforstyrrelser.

Diskografi 
 1969: Ticket to Ride
 1970: Close to You
 1971: Carpenters
 1972: A Song for You
 1973: Now & Then
 1975: Horizon
 1976: A Kind of Hush
 1977: Passage
 1978: Christmas Portrait
 1981: Made in America

Posthume udgivelser 
 1983: Voice of the Heart
 1984: An Old-Fashioned Christmas
 1989: Lovelines
 2001: As Time Goes By

Referencer

Eksterne henvisninger 

 The Carpenters officielle hjemmeside 
 

Popgrupper fra USA
Hollywood Walk of Fame
Bent Jørgensen

Bent Jørgensen (født 19. september 1933 i Rønne) er cand.mag. i zoologi, botanik, geografi, geologi og har udgivet en lang række bøger om dyr. Han debuterede som forfatter allerede i 1966. I samme år blev han gift med grafiker og maler Maria Thorsen.

Bent Jørgensen er mest kendt fra København Zoo, hvor han var direktør 1979-94. Direktøren boede blandt havens dyr. Til Jørgensens nyskabelser som Zoo’s direktør hører etableringen af børnezoo, tropehus og abejungle.

Inden var Bent Jørgensen udstillingschef ved Zoologisk Museum i København 1965-79. Han har desuden været vært for TV 2's dyreprogram "Med Næb og Kløer".

Som 17-årig postelev udgav et internationalt zoologisk tidsskrift, som stadig findes. I sine unge år oprettede han i 1951 bladet "International Zoo-news", som han senere af økonomiske grunde solgte videre. Det udgives stadig nu fra England med Nicholas Gould som redaktør.

Bent Jørgensen var sammen med Jens Meulengracht-Madsen, en velkendt og dygtig akvarist, redaktør for Danmarks Radios naturvidenskabelige spørgeprogram Lexicon fra 1967 til 1987.

I dag er han en anerkendt foredragsholder og forfatter. Jørgensen blandede sig i debatten om aflivningen og den offentlige obduktion af giraffen Marius.

Bent Jørgensen modtog KulturBornholms Sprogpris 2014; præmien var en side røget bornholmsk laks.

Bibliografi (udvalg) 
Til Bent Jørgensens vigtigste bøger hører disse:
 Opfindsomhed i dyreverdenen (1966)
 Dyreskæbner (1968)
 Børnenes bog om stuefugle (1968)
 Børnenes bog om skildpadder og akvariefisk (1969)
 Opfindsomhed i dyreverdenen (1969)
 Verdens truede dyr (1973)
 Børnenes bog om marsvin og andre gnavere (1975)
 En tur gennem Danmarks dyreverden (1976)
 Dyr og mennesker (1976)
 Ræven (1976)
 Børnenes bog om fugle i haven (1978)
 Dyrenes vandringer (1978)
 Dyrenes sanser (1979)
 Dyr omkring mig (1993)
 Zoo : en historie om dyr og mennesker gennem 125 år (1984)
 Zoologisk have : Dyrebogen (1994)
 Zoologisk have : Musikbogen (1994)
 Efterskrift på væggen (1995)
 Den ny bog om ræven (1996)
 Efterskrift på væggen : en zoologs essays om Homo tyrannicus (1996)
 Mærkelige dyr (1998)
 Dinosaurer – og andre kæmpeøgler (2000)
 Mammutter – og andre kæmpedyr (2000)
 Myrer (2002)
 Dyret i dit spejl (2003)

Eksterne henvisninger 
 info på litteraturpriser.dk
 Artikel udgivet af EAZA 
 Bents Bornholm i Magasinet Bornholm

Referencer 

Zoologer fra Danmark
Personer fra Rønne
Danskere i 1900-tallet
Faglitterære forfattere fra Danmark
København Zoos direktører
Dansksprogede forfattere fra Danmark
The Darjeeling Limited

The Darjeeling Limited er en amerikansk komedie-dramafilm instrueret af Wes Anderson og produceret i 2006/2007 af Fox Searchlight. Manuskript er skrevet af Wes Anderson og Roman Coppola i samarbejde med Jason Schwartzman. Optagelserne til filmen begyndte i december 2006 og varede til marts 2007. Filmen havde premiere i efteråret 2007.

Handling 

Filmen handler om tre brødre, spillet af Owen Wilson, Adrien Brody og Jason Schwartzman, der tager et tog (Darjeeling Ltd'et) og kører gennem Indien. I filmen medvirker også Amara Karan, Anjelica Huston og Natalie Portman. Bill Murray har en cameo optræden.

Medvirkende 
 Owen Wilson
 Adrien Brody
 Jason Schwartzman
 Amara Karan 
 Anjelica Huston 
 Natalie Portman 
 Bill Murray

Eksterne Henvisninger 

 Bekendtgørelse af denne nye titel 
 Owen Wilson nævner filmen i et interview

Film fra 2007
Komediefilm fra USA
Engelsksprogede film
Film instrueret af Wes Anderson
Bent Jørgensen (flertydig)

Bent Jørgensen har flere betydninger:

 Bent Jørgensen – zoolog og tidligere direktør for København Zoo.
 Bent Jørgensen (fodboldspiller) – tidligere dansk fodboldspiller.
 Bent Jørgensen (navneforsker) – professor i navneforskning på Københavns Universitet.
 Bent Jørgensen (håndboldspiller) – håndboldspiller, der spillere på landsholdet til Sommer-OL 1972
Støren-klassen

Støren-klassen bestod af torpedobådene Støren og Søløven. De blev begge bygget i Storbritannien (Thornycroft) i 1887 og ankom til Danmark samme år. De to både af Støren-klassen var større og bedre armeret end de foregående både, og var de første danske torpedobåde med torpedoapparater placeret på dækket. Året efter blev der leveret yderligere to torpedobåde, Narhvalen-klassen, der størrelsesmæssigt og armeringsmæssigt mindede om Støren-klassen. Støren blev omdøbt til T. 2 i 1916 og samme år blev Søløven omdøbt til T. 3. Begge skibe blev udfaset i 1919.

Eksterne henvisninger
 Flådens historie: Støren-klassen
 Torpedobåden Støren i Den sorte Registrant 
 Torpedobåden Søløven i Den sorte Registrant 

Torpedobåde fra Danmark
Narhvalen-klassen (torpedobåd)

Narhvalen-klassen bestod af torpedobådene Narhvalen og Havhesten. De blev begge bygget i England (Thornycroft) i 1888 og ankom til Danmark samme år. I størrelse og armering lå de meget tæt på Støren-klassen fra det foregående år. Havhesten kolliderede med Støren i august 1904 i Musholmbugten og sank, men blev senere hævet og repareret. I 1916 blev Narhvalen omdøbt til T. 5 og Havhesten blev omdøbt til T. 4. Begge skibe udgik i 1919.

Referencer, kilder og eksterne links 

 Torpedobåden Narhvalen i Den sorte Registrant 
 Torpedobåden Havhesten i Den sorte Registrant 

Torpedobåde fra Danmark